ભૂતપૂર્વ ભારતીય કૅપ્ટન સદગત મન્સૂર અલી ખાન પટૌડીનાં પત્ની શર્મિલા ટાગોરના હસ્તે ટૉસ ઉછાળ્યો હતો. ભારતે બૅટિંગ લીધી હતી. દિલીપ વેન્ગસરકરે સિક્સર સાથે ઇનિંગ્સની શરૂઆત કરી હતી. તેમની અને સંદીપ પાટીલ વચ્ચે ૪૭ રનની ભાગીદારી થઈ હતી. કૅપ્ટન કપિલ દેવે પૉલ ઍડમ્સની છેલ્લી ઓવરમાં બે સિક્સર અને ત્રણ ફોર ઝીંકીને મૅચને અત્યંત રોમાંચક બનાવી મૂકી હતી. ભારતે ૩ વિકેટે ૧૪૩ રન બનાવ્યા હતા. જોકે મૅચ ડબલ-વિકેટ ફૉર્મેટ પર રમાઈ હોવાથી પ્રત્યેક વિકેટના ૧૫ રન પ્રમાણે કુલ ૪૫ રન ભારતના ટોટલમાંથી કપાઈ ગયા હતા અને સાઉથ આફ્રિકાને જીતવા ૯૯ રનનો ટાર્ગેટ મળ્યો હતો જે એણે મેળવી લીધો હતો.